Diari Oficial de la Generalitat Valenciana


Sumari del DOGV 6475, del 08-03-2011 (2011/2695)

DECRET 22/2011, de 4 de març, del Consell, pel qual s'aprova el canvi de denominació del Consell de Col·legis Oficials d'Aparelladors i Arquitectes Tècnics de la Comunitat Valenciana, per la de Consell de Col·legis Oficials d'Aparelladors, Arquitectes Tècnics i Enginyers d'Edificació de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/03/04/22/dof/vci/html**

### Dades del document

Número de DOGV
:   6475

Data del DOGV
:   08-03-2011

Secció del DOGV
:   I. DISPOSICIONS GENERALS

Número del document
:   2011/2695


Data del document
:   04-03-2011

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * legislació
    * reglament intern
    * professió de l'urbanisme
    * enginyer
    * col·legi professional

DECRET 22/2011, de 4 de març, del Consell, pel qual s'aprova el canvi de denominació del Consell de Col·legis Oficials d'Aparelladors i Arquitectes Tècnics de la Comunitat Valenciana, per la de Consell de Col·legis Oficials d'Aparelladors, Arquitectes Tècnics i Enginyers d'Edificació de la Comunitat Valenciana. [2011/2695]  
Preàmbul  
La Constitució Espanyola, en l'article 149.1.18a, reserva a l'Estat la competència sobre les bases del règim jurídic de les administracions públiques i, en l'article 36, preveu que la llei regularà les peculiaritats pròpies del règim jurídic dels col·legis professionals. La legislació bàsica en aquesta matèria, dictada per l'Estat, es troba recollida en la Llei 2/1974, de 13 de febrer, modificada per la Llei 74/1978, de 26 de desembre, el Reial Decret Llei 5/1996, de 7 de juny, la Llei 7/1997, de 14 d'abril, el Reial Decret Llei 6/1999, de 16 d'abril, el Reial Decret Llei 6/2000, de 23 de juny, i la Llei 25/2009, de 22 de desembre.   
Per la seua banda, l'Estatut d'Autonomia de la Comunitat Valenciana, en l'article 49.1.22a, confereix a la Generalitat competència exclusiva en matèria de col·legis professionals i exercici de les professions titulades, sense perjudici del que disposen els articles 36 i 139 de la Constitució Espanyola.  
En l'exercici d'aquestes competències, es va promulgar la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana, l'article 9.2 de la qual disposa que el canvi de denominació d'un col·legi professional requerirà l'acord previ d'aquest i l'informe del Consell Valencià de Col·legis corresponent, i haurà de ser aprovat mitjançant un decret del Consell.  
El Consell de Col·legis Oficials d'Aparelladors i Arquitectes Tècnics de la Comunitat Valenciana es troba inscrit en el Registre de Col·legis Professionals i de Consells Valencians de Col·legis Professionals de la Comunitat Valenciana amb el número 5 de la Secció Segona, mitjançant assentament practicat pels òrgans competents de la Generalitat el 9 de gener de 1990.  
El president de l'esmentada corporació va presentar, el 31 de juliol de 2009, un escrit instant la inscripció en el Registre de Col·legis Professionals i de Consells Valencians de Col·legis Professionals de la Comunitat Valenciana del canvi de la denominació inscrita de la mateixa, Consell de Col·legis Oficials d'Aparelladors i Arquitectes Tècnics de la Comunitat Valenciana, per la de Consell de Col·legis Oficials d'Aparelladors, Arquitectes Tècnics i Enginyers d'Edificació de la Comunitat Valenciana.  
Mitjançant els decrets 128/2009, 129/2009 i 130/2009, tots ells de 28 d'agost, del Consell, es van aprovar els canvis de denominació dels col·legis oficials d'Aparelladors i Arquitectes Tècnics d'Alacant, Castelló i València, respectivamente, per la de col·legis oficials d'Aparelladors, Arquitectes Tècnics i Enginyers d'Edificació d'Alacant, Castelló i València, respectivamente.  
En virtut, a proposta de la consellera de Justícia i Administracions Públiques i amb la deliberació prèvia del Consell, en la reunió del dia 4 de març de 2011,  
DECRETE  
Article únic. Objecte  
Aprovar el canvi de denominació de l'actual Consell de Col·legis Oficials d'Aparelladors i Arquitectes Tècnics de la Comunitat Valenciana, per la de Consell de Col·legis Oficials d'Aparelladors, Arquitectes Tècnics i Enginyers d'Edificació de la Comunitat Valenciana.  
DISPOSICIÓ ADICIONAL  
Única. Inscripció en el registre  
Ordenar que es procedisca la inscripció d'aquest canvi de denominació al Registre de Col·legis Professionals i de Consells Valencians de Col·legis Professionals de la Comunitat Valenciana, en compliment de l'article 24 de la Llei 6/1997, de 4 de desembre, de la Generalitat, de Consells i Col·legis Professionals de la Comunitat Valenciana.  
DISPOSICIÓ FINAL  
Única. Entrada en vigor   
Aquest decret entrarà en vigor l'endemà de ser publicat en el Diari Oficial de la Comunitat Valenciana.  
València, 4 de març de 2011  
El president de la Generalitat,  
FRANCISCO CAMPS ORTIZ  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA


Còpia Permalink ELI